... ક્રૂઝરમાં પીપીપીના સુરક્ષા પ્રમુખ તૌકિર કેરા બેઠા હતા. 

તેમની બરાબર પાછળ બેનઝીરની સફેદ રંગની લૅન્ડ ક્રૂઝર ચાલી રહી હતી. તેમની બંને બાજુએ બીજાં બે વાહન દોડી રહ્યાં હતાં.

આ વાહનોની પાછળ ઝરદારી હાઉસના બે ટોયોટા વિગો પિકઅપ ટ્રક ચાલી રહ્યા હતા. તેનાથી પાછળ ઝરદારી હાઉસની કાળા રંગની મર્સિડિઝ બૅન્ઝ હતી જે બૂલેટપ્રૂફ હતી. જરૂર પડે તો બેનઝીર તેનો ઉપયોગ બેકઅપ વાહન તરીકે કરી શકે તેમ હતાં.

બેનઝીરની કારમાં આગળની સીટ પર ડાબી બાજુએ તેમના ડ્રાઇવર જાવેદુર રહમાન અને જમણી બાજુ વરિષ્ઠ પોલીસ અધીક્ષક મેજર ઇમ્તિયાઝ... બાકીનો લેખ લખો:
ીડ જોઈને બેનઝીર ઊભાં થઈ ગયાં અને હેચમાંથી તેમનું માથું અને ખભા બહાર દેખાવા લાગ્યા. તે સમયે સાંજના 5 વાગ્યા ને 10 મિનિટ થઈ હતી.

ઓવેન બેનેટ જોન્સ લખે છે, "સવારથી રાહ જોઈ રહેલા બિલાલને લાગ્યું કે હુમલાનો સમય આવી ગયો છે. તે સૌથી પહેલા બેનઝીરના વાહન સામે ગયા અને પછી તેમની નજીક ગયા જ્યાં બહુ ઓછા લોકો હાજર હતા. તેમણે પોતાની પિસ્તોલ કાઢી અને બેનઝીરના માથાનું નિશાન લીધું."

"એક સુરક્ષા ગાર્ડે બિલાલને રોકવાની કોશિશ કરી. ગાર્ડ થોડો દૂર હતો તેથી તે તેના હાથને માત્ર સ્પર્શ કરી શક્યો. બિલાલે એક સેકન્ડથી પણ ઓછા સમયમાં ત્રણ ફાયર કર્યા. ત્રીજી ગોળી છૂટતા જ બેનઝીર એક પથ્થરની જેમ એસ્કેપ હેચની નીચે પોતાના વાહનની સીટ પર પડ્યાં. તેઓ નીચે પડ્યાં તેની સાથે જ બિલાલે પોતાના આત્મઘાતી બૉમ્બનો વિસ્ફોટ કર્યો."

'ગેટિંગ અવે વિથ મર્ડર'ના લેખક હેરાલ્ડો મુન્યોઝ લખે છે, "બેનઝીરની જમણી બાજુ બેસેલા નાહીદ ખાને મને જણાવ્યું કે, તેમને ત્રણ ગોળીનો અવાજ સંભળાયો કે તરત બેનઝીર નીચે પડ્યાં અને તેમના માથાનો જમણો ભાગ તેમના ખોળામાં આવી ગયો."

"તેમના માથા અને કાનમાંથી પુષ્કળ લોહી વહી રહ્યું હતું. તેમનાં કપડાં સંપૂર્ણપણે લોહીથી લથબથ હતાં. બેનઝીરની ડાબી બાજુ બેસેલા મકદુમ અમીન ફહીમે જણાવ્યું કે બેનઝીર પડ્યાં ત્યારે તેમના શરીરમાં જીવનાં કોઈ ચિહ્ન ન હતાં. તેમના વાહનમાં બીજા કોઈને ગંભીર ઈજા થઈ ન હતી."

કારનાં ચારેય ટાયર ફાટ્યાં

ત્યાં એક પણ એમ્બ્યુલન્સ હાજર ન હતી. બૉમ્બ ફાટવાના કારણે બેનઝીરની કારનાં ચારેય ટાયર ફાટી ગયાં હતાં.

ડ્રાઇવર લોખંડની રિમ પર કાર ચલાવીને તેને રાવલપિંડીની જનરલ હૉસ્પિટલ તરફ લઈ ગયો.

લિયાકત રોડ પર 300 મીટર ચાલ્યા પછી તેમણે કારને તે જ સ્થિતિમાં ડાબી બાજુ ઘુમાવી. કાર તે હાલતમાં થોડા કિલોમીટર સુધી દોડી.

એક જગ્યાએ જ્યારે લૅન્ડ ક્રૂઝર કારે યૂ ટર્ન લેવાનો પ્રયાસ કર્યો તો તે અટકી ગઈ અને ત્યાંથી આગળ વધી ન શકી.

ઘટનાસ્થળ પર હાજર બે કમાન્ડો વાહનોએ બેનઝીરના વાહનની પાછળ જવાનો પ્રયાસ કર્યો. પરંતુ તેમની સામે મૃતદેહો અને ઈજાગ્રસ્ત લોકો પડ્યા હોવાથી વાહન આગળ વધી ન શક્યાં.

નાહિદ ખાને ઓવેન બેનેટ જોન્સને જણાવ્યું, "અમારી પાસે બેનઝીરને ટેક્સીથી હૉસ્પિટલે લઈ જવા સિવાય બીજો કોઈ વિકલ્પ ન હતો. પોલીસનો ક્યાંય પતો ન હતો. અમે ટેક્સીની રાહ જોઈ રહ્યા હતા તેવામાં બે-ત્રણ મિનિટમાં ત્યાં એક પિક-અપ જીપ આવીને ઊભી રહી."

"અમે તે જીપમાં બેનઝીરને હૉસ્પિટલે લઈ ગયાં. તે જીપ...